સંરક્ષણ મંત્રાલય
DRDO એ ઓટોનોમસ ફ્લાઈંગ વિંગ ટેક્નોલોજી ડેમોન્સ્ટ્રેટરની સફળ પ્રથમ ઉડાનનું સંચાલન કર્યું
ઓટોનોમસ ફ્લાઈંગ વિંગ ટેક્નોલોજી ડેમોન્સ્ટ્રેટરની પ્રથમ ઉડાન ડિફેન્સ રિસર્ચ એન્ડ ડેવલપમેન્ટ ઓર્ગેનાઈઝેશન  દ્વારા એરોનોટિકલ ટેસ્ટ રેન્જ, ચિત્રદુર્ગ, કર્ણાટકમાંથી 01 જુલાઈ, 2022ના રોજ સફળતાપૂર્વક હાથ ધરવામાં આવી હતી. સંપૂર્ણ સ્વાયત્ત મોડમાં કાર્યરત, ટેક-ઓફ, વે પોઈન્ટ નેવિગેશન અને સ્મૂધ ટચડાઉન સહિત વિમાને સંપૂર્ણ ઉડાન પ્રદર્શિત કરી. આ ફ્લાઇટ ભવિષ્યના માનવરહિત એરક્રાફ્ટના વિકાસ માટે નિર્ણાયક તકનીકો સાબિત કરવાના સંદર્ભમાં એક મુખ્ય સીમાચિહ્નરૂપ છે અને આવી વ્યૂહાત્મક સંરક્ષણ તકનીકોમાં આત્મનિર્ભરતા તરફનું મહત્વપૂર્ણ પગલું છે.
માનવરહિત એરિયલ વ્હીકલ એરોનોટિકલ ડેવલપમેન્ટ એસ્ટાબ્લિશમેન્ટ , બેંગલુરુ દ્વારા ડિઝાઇન અને વિકસિત કરવામાં આવ્યું છે, જે DRDOની અગ્રણી સંશોધન પ્રયોગશાળા છે. તે નાના ટર્બોફેન એન્જિન દ્વારા સંચાલિત છે. એરફ્રેમ, અંડરકેરેજ અને એરક્રાફ્ટ માટે વપરાતી સમગ્ર ફ્લાઇટ કંટ્રોલ અને એવિઓનિક્સ સિસ્ટમ્સ સ્વદેશી રીતે વિકસાવવામાં આવી હતી.
રક્ષા મંત્રી શ્રી રાજનાથ સિંહે DRDOને અભિનંદન પાઠવ્યા છે અને કહ્યું છે કે તે સ્વાયત્ત એરક્રાફ્ટ માટે એક મોટી સિદ્ધિ છે અને મહત્વપૂર્ણ લશ્કરી પ્રણાલીઓની દ્રષ્ટિએ 'આત્મનિર્ભર ભારત' માટે માર્ગ મોકળો કરશે.
સેક્રેટરી, ડિપાર્ટમેન્ટ ઓફ ડિફેન્સ R&D અને ચેરમેન DRDO ડૉ. જી સતીશ રેડ્ડીએ સિસ્ટમની ડિઝાઇન, વિકાસ અને પરીક્ષણ સાથે સંકળાયેલી ટીમોના પ્રયાસોની પ્રશંસા કરી હતી.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 236